600 परिवारों ने ट्रांसफर की संपत्ति, शी जिनपिंग की सरकार से बचने का नया तरीका
Chinese industrialists have transferred their wealth to Singaporean banks चीन में उद्योगपतियों पर शी जिनपिंग की सरकार लगातार शिकंजा कस रही है। इससे बचने के लिए देश के अमीर लोग चीन छोड़कर सिंगापुर भाग रहे हैं।
चीन में उद्योगपतियों पर शी जिनपिंग की सरकार लगातार शिकंजा कस रही है। इससे बचने के लिए देश के अमीर लोग चीन छोड़कर सिंगापुर भाग रहे हैं। अलजजीरा की रिपोर्ट के मुताबिक चीन के कई बड़े उद्योगपतियों ने हाल ही में अपनी संपत्ति को सिंगापुर के बैंकों में ट्रांसफर करवाया है।
रिपोर्ट के मुताबिक हाल ही में चीन से गायब हुए वहां के बड़े बिजनेसमैन बाओ फैन ने भी सिंगापुर में एक वेल्थ मैनेजमेंट कंपनी बनाने की प्रक्रिया शुरू की थी। हालांकि, वो उससे पहले ही लापता हो गए।
चीन के 600 सबसे अमीर परिवारों ने संपत्ति को सिंगापुर ट्रांसफर कराया
पहचान उजागर न करने की शर्त पर अलजजीरा को एक वेल्थ मैनेजर ने बताया कि पिछले कुछ सालों में चीन और हांगकांग से काफी संपत्ति सिंगापुर में ट्रांसफर हुई है। इनके ज्यादातर क्लाइंट्स चीन के हैं। ज्यादातर उद्योगपतियों ने अपनी कमाई सिंगापुर ट्रांसफर करने के पीछे सरकार से डर बड़ी वजह बताई है।
पिछले 6 सालों में दूसरे देशों से सिंगापुर में 24 लाख करोड़ की संपत्ति ट्रांसफर हुई है। फाइनेंशियल टाइम्स की रिपोर्ट के मुताबिक चीन के करीब 600 सबसे अमीर परिवारों ने अपनी संपत्ति को सिंगापुर में ट्रांसफर करवाया है। वहीं 500 बिजनेस चीन की बजाय सिंगापुर में रजिस्टर किए गए हैं। चीनी बिजनेस कंपनियों के सिंगापुर में जाकर रजिस्टर होने के पीछे सबसे बड़ी वजह चीन के खिलाफ भारत और दूसरे देशों से बिगड़ते रिश्ते हैं। जहां चीन की कंपनियों पर बैन लगाया जा चुका है।
चीन के लोगों की वजह से सिंगापुर के लोगों को हो रही परेशानी
एक्सपर्ट्स का मानना है कि सिंगापुर की सोसयटी में इस तरह चीन की संपत्ति बढ़ने से वहां के मूल लोगों को परेशानी हो सकती है। सिंगापुर में शिफ्ट हो रहे चीन और दूसरे देश के लोगों की वजह से वहां महंगाई बढ़ रही है, घरों का किराया बढ़ गया है।
जिससे लोकल लोगों को परेशानी हो रही है। वहीं कुछ लोगों को डर है कि इस तरह से चीन की संपत्ति सिंगापुर में ट्रांसफर होना चीन को बिल्कुल बर्दाश्त नहीं होगा। इससे दोनों देशों के बीच रिश्तों में तनाव आ सकता है। सिंगापुर में चीन के लोगों का आना 19वीं सदी में शुरू हो गया था। सिंगापुर में रहने वाले 35 लाख लोग चीनी मूल के हैं।
सिंगापुर में क्यों ट्रांसफर हो रही चीन की संपत्ति
इकोनॉमिक इंटेलिजेंस युनिट के मुताबिक बिजनेस करने के मामले में सिंगापुर दुनिया की सबसे बेस्ट जगह है। हालांकि, चीन के बिजनसमैन सिर्फ इस वजह से ही सिंगापुर में बिजनेस नहीं कर रहे हैं। दरअसल, साल 2021 में शी जिनपिंग की सरकार ने चीन के फाइनेंशियल सेक्टर में भ्रष्टाचार के खिलाफ जांच शुरू कर दी थी। अब तक इस जांच की चपेट में देश की बड़ी कंपनियां आ चुकी हैं।
आलोचकों का मानना है कि चीन के राष्ट्रपति शी जिनपिंग भ्रष्टाचार के खिलाफ नीतियों का इस्तेमाल अपने विरोधियों के खिलाफ करते हैं। चीन के कड़े रवैये से बचने के लिए वहां के उद्योगपति सिंगापुर शिफ्ट हो रहे हैं।
चीन से जुड़ी ये खबर भी पढ़ें...
चीन का टॉप टेक बैंकर लापता होने से हड़कंप:भ्रष्टाचार से जुड़े मामले में सरकार कर रही थी पूछताछ, कंपनी के शेयर 50% गिरे
चीन में एक हाई प्रोफाइल बैंकर के लापता होने से वहां की फिनटेक इंडस्ट्री में हड़कंप मच गया है। गुरुवार को चीन रेनेसां कंपनी ने जानकारी देते हुए बताया कि उनकी कंपनी के चेयरमैन और चीफ एग्जीक्यूटिव ऑफिसर बाओ फैन से उनका संपर्क नहीं हो पा रहा है। कंपनी के पास उनकी किसी तरह कोई जानकारी नहीं है। पूरी खबर यहां पढ़ें...